Mense ontruim ná goederetrein ontspoor | Maroela Media
Mense ontruim ná goederetrein ontspoor
ŉ Goederetrein wat plastieksakke met swael vervoer het, het Saterdagoggend naby die Jubilee-winkelsentrum in Hammanskraal, noord van Pretoria, ontspoor.
“Ons ontruim mense wat in die omtrek van die treinspoor is aangesien een van die plastieksakke smeul,” het Johan Pieterse, woordvoerder van die Tshwane-nooddienste, gesê.
“Dis nie ŉ brand nie maar die plastieksak smeul en daar is rook. Die rook kan gevaarlik weens indien dit ingeasem word,” het Pieterse gesê. Dit is nie duidelik of mense in die winkelsentrum ook ontruim is nie.
Volgens Pieterse het die trein agt waentjies gehad en omstreeks 9:00 ontspoor. Die treinspoor is gesluit en Transnet is op die toneel. Geen beserings is aangemeld nie. “Dit gaan ŉ lang proses wees en ons spesialis-taakmag is op die toneel,” het Pieterse gesê.
Matrikulant sterf dag voor matriekafskeid in ongeluk
Man in hof oor vals nommerplate om e-tol te ontduik